Նախարարությունը նշում է, որ հունվարի 25-ին ստացած ահազանգի հիմա վրա բնապահպանական պետական տեսչության կողմից ԶՊՄԿ-ի Արծվանիկի պոչամբարից դուրս եկող 4-րդ թունելախորշից վերցվել է հոսքաջրերի փորձանմուշ և կատարվել է ֆիզիկաքիմիական վերլուծություն: Արձանագրվել է «կախյալ մասնիկների գերազանցում»: Սրա հիման վրա էլ հարուցվել է վարչական վարույթ: Այսօր արդեն ԲՆ-ն հայտարարել է, որ խախտման արդյունքում հաշվարկվել է ՀՀ պետբյուջե գանձման ենթակա 6,33 մլն դրամի բնապահպանական վճար: